**ОДОБРЯВАМ:**



**ОБЯВА ЗА КОНКУРС**

**за длъжността** **“Директор на дирекция” в дирекция „Летателни стандарти“ – 1 щатна бройка**

*1. Минимални изисквания за заемане на длъжността съгласно Класификатора на длъжностите в администрацията:*

- образователно-квалификационна степен: магистър;

- професионална област: авиация, летец-пилот, авиационен инженер или технически науки;

- професионален опит: минимум 5 години професионален опит в поддържането на летателната годност и/или летателната експлоатация

и/или присъден ранг ІІ младши;

*2.Специфични изисквания предвидени в нормативни актове за заемане на съответната длъжност:* няма;

*3. Допълнителни умения и квалификации:*

- Владеене и ползване на английски език.

*4. Начин за провеждане на конкурса:*

- Защита на концепция за стратегическо управление на тема „Приоритети в управлението на дейността на дирекция „Летателни стандарти“;

- Интервю.

*5. Кратко описание на длъжността:*

Планира, ръководи, координира и контролира дейността на дирекция „Летателни стандарти“.

Разработване, планиране, организиране и контролиране на дейностите, свързани с осигуряването на изискващото се равнище на безопасност на гражданското въздухоплаване.

Осигуряване надзор по спазване на нормативните актове, стандарти и правила за безопасност на полетите в гражданското въздухоплаване.

Да ръководи и участва в методическото осигуряване на провежданата политика в системата на изпълнителната власт и да прилага варианти за решения за нейното подобряване и доближаването ѝ до Европейските практики.

Осъществява контрол по спазването на Регламентите на Европейската комисия в областта на сертифициране на авиационни оператори, учебни центрове, авиомедицинско освидетелстване и лицензиране на авиационния персонал и издадените въз основа на тях нормативни документи.

Осъществява контрол по спазването на Регламентите на Европейската комисия в областта на първоначалната и постоянната летателна годност.

Осъществява контрол по отношение на международното сътрудничество в областта на въздушния транспорт, осъществявано чрез изпълнение на международните договори и членството на Република България в международните организации по гражданско въздухоплаване.

Осъществява контрол по спазването на правата на пътниците във въздушния транспорт.

*6. Основна месечна заплата:* от830,00лв. до 3850,00 лв. в зависимост от професионалния опит.

*7. Необходими документи, които следва да бъдат представени от кандидатите за участие в конкурса:*

- заявление за участие в конкурс по утвърден образец /Приложение № 3 към чл.17, ал.2 от Наредбата за провеждане на конкурсите и подбора при мобилност на държавни служители /НПКПМДС/;

- декларация по чл. 17, ал. 3, т. 1 от НПКПМДС;

- копие от документи за придобита образователно-квалификационна степен, която се изисква за длъжността;

- копие от документи, удостоверяващи продължителността на професионалния опит;

- копие от документи, удостоверяващи придобития ранг като държавен служител (ако има такъв);

- копие от други документи, свързани с изискванията за заемане на длъжността.

*8. Място за подаване на документите:*

Документите за участие в конкурса, следва да бъдат представени лично или чрез пълномощник във фронт-офиса на ГД ГВА в сградата на Министерство на транспорта, информационните технологии и съобщенията на адрес: гр. София, ул. Ген. Йосиф Гурко № 5 всеки работен ден от 09:00 до 17:30 часа или по електронен път на e-mail: etodorova@caa.bg, като в последния случай заявлението и декларацията трябва да бъдат подписани от кандидата с електронен подпис. При подаване на документите по електронен път кандидатът ще получи на e-mail потвърждение с входящ номер, при липса на такова следва да потърси информация на телефони за контакти: 02/937 10 89, 0895585315.

*9. Срок за подаване на документите:*

Срокът за подаване на документите е 14-дневен от едновременното публикуване на обявата в Административния регистър: https://iisda.government.bg, в специализиран сайт за търсене на работа: www.zaplata.bg и на електронната страница на ГД ГВА: www.caa.bg.

*10. За информация:*

Списъците на допуснатите и недопуснатите до конкурса кандидати ще бъдат обявени на седмия ден от крайната дата за подаване на документите, както и други съобщения във връзка с конкурса, на електронната страница на ГД ГВА на адрес: [www.caa.bg](http://www.caa.bg).

*11. Забележка:*

Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура.